Szabadai Viktor liberális politikus élőzött a Facebookon a Hős utcából, arról beszélt, hogy problémás a terület, nehéz sorsú, kiszolgáltatott emberek élnek ott, és a drogok egyre nagyobb problémát jelentenek. Azt is mondta, hogy ezt a gettót meg kell szüntetni, az itt élők nem tudják megoldani saját problémájukat, ezért társadalmi összefogás kell, a fővárosi közgyűlésen munkacsoport létrehozásáról kell dönteni.

És hát ugye az élet a legnagyobb rendező, a tájékoztató egy képbe besétáló, teljesen kiütött sráccal zárul, mire Szabadainak eláll a szava, hosszan nézi a fiatal fiút, majd annyit tud kinyögni, hogy "hú". A felvétel pedig véget ér.

Bónusz: a háttérben sétálnak a rendőrök/közterületesek is, de úgy tűnik, nem izgatja őket különösebben a dolog.